kalixlouiis/myanmar-wikipedia-corpus huggingface dataset:
Lake Ossa အော့ဆာကန် သည် ကင်မရွန်းနိုင်ငံ၊ လစ်တိုရယ်စီရင်စုဒေသ၊ Edéa မြို့ အနောက်ဘက်တွင် တည်ရှိသည့် ကန်တစ်ခု ဖြစ်သည်။
အော့ဆာကန်သည် ကန်ငယ်များဖြစ်သည့် အရှေ့မြောက်ဘက်ရှိ Mevia ကန်မှသည် အနောက်တောင်ဘက်ရှိ Mwembe ကန်များအထိ စသည့်ကန်များနှင့် အတူတကွ တည်ရှိသည်။
ကန်သည် ဧရိယာ ၃၉.၂၇ စတုရန်းကီလိုမီတာရှိကာ ကင်မရွန်းနိုင်ငံတွင် အကြီးဆုံးသဘာဝရေကန် ဖြစ်သည်။
Olson, David & Ormeno Garcia, Santiago. (2017). Participatory Freshwater Conservation: Management guidelines for the Lake Ossa Wildlife Reserve in Cameroon. ကန်သည် ပိုင်းဖြတ်ထားသည့် ပုံသဏ္ဌာန်ရှိကာ ကုန်းမြေများနှင့် ရေဝင်ပေါက်များစွာ တည်ရှိသည်။
အော့ဆာကန်သည် အကျယ်ဆုံးနေရာသည် ၇ ကီလိုမီတာ ရှိသည်။
ကန်သည် ဆာနာဂါမြစ်၏ အနိမ့်ပိုင်းရေဝင်ပေါက်တွင် တည်ရှိသည်။
ကန်နှင့် ထိုမြစ်ကို ဆက်သွယ်ထားသည့်နေရာသည် အလျား ၃ ကီလိုမီတာရှိသည့် ရေသွားလမ်းတစ်ခု ဖြစ်သည်။
ကန်သည် ကမ္ဘာမြေ၏ ပွတ်တိုက်လှုပ်ရှားမှုကြောင့် ဖြစ်လာသည်။
Neba, Aaron (1999). Modern Geography of the Republic of Cameroon, 3rd ed. Bamenda: Neba Publishers. p. 44 ကိုးကား ကဏ္ဍ:ကင်မရွန်းနိုင်ငံရှိ ရေကန်များ။
ကတမ်ကန် သည် ချဒ်နိုင်ငံ အရှေ့မြောက်ပိုင်းမြေနိမ့်ဒေသတွင် တည်ရှိသည့် ကန်တစ်ခု ဖြစ်သည်။
ဤကန်သည် Ounianga Kebir ကန်များထဲတွင် ကန်ကြီးများထဲမှ တစ်ခု ဖြစ်သည်။
ဤကန်သည် Borkou-Ennedi-Tibesti ဒေသတွင် ပါဝင်သည်။
ဤကန်များသည် မြောက်မှတောင်သို့ တည်ရှိနေသည့်အတွက် ထင်ရှားသည်။
ကိုးကား ကဏ္ဍ:ချဒ်နိုင်ငံရှိ ရေကန်များ။
ကွန်ဒိုမြစ်သည် အင်ဂိုလာနိုင်ငံကို ဖြစ်၍ နမီးဘီးယားနိုင်ငံ ကာပရီဗီကမ်းမြှောင်မှစီးဆင်းပြီး ဘော့ဆွာနာနိုင်ငံ မြောက်ပိုင်းနယ်နိမိတ်ရှိ လင်ယန်တီရွံ့ညွန့်တောအတွင်းသို့ စီးဝင်သည့် အလယ်နှင့် တောင်အာဖရိကဒေသရှိ မြစ်တစင်းဖြစ်သည်။
Afrique Centre et Sud, 1996 ရွံ့ညွန့်တော၏ အောက်ပိုင်းတွင် လင်ယန်တီမြစ်ဟုခေါ်ပြီး ထို့ထက်အရှေ့ပိုင်းတွင် ချိုဘီမြစ်ဟုခေါ်ကာ ဇမ်ဘီဇီမြစ်အတွင်းသို့ စီးဝင်သွားသည်။
တောရိုင်းတိရစ္ဆာန် ကွန်ဒိုမြစ်စနစ်သည် ၎င်း၏ တောရိုင်းတိရစ္ဆာန်များနှင့် ကာကွယ်တောများနှင့် တောရိုင်းတိရစ္ဆာန် စီမံခန့်ခွဲမှုဧရိယာများကို ဖြတ်သန်းသွားသော မြစ်၏ရှည်လျားမှုကြောင့် ထင်းရှားသည်။
ဤသည်ထဲမှ အချို့သည် နမ်မီဘီးယားနှင့် အင်ဂိုလာတို့ ပဋိပက္ခစစ်ပွဲများဖြစ်ပွားခဲ့စဉ်က ကျူးကျော်မှုများရှိခဲ့ပြီး ထိုနိုင်ငံများ ငြိမ်းချမ်းရေးဖြစ်စဉ်များ ဆောင်ရွက်နိုင်ခဲ့ပြီးနောက် ယခငနိုင်ငံများဆီသို့ ပြန်လာရန် အခွင့်အရေးများ ရရှိခဲ့သည်။
ကိုးကား ကဏ္ဍ:အင်ဂိုလာနိုင်ငံရှိ မြစ်များ ကဏ္ဍ:နမီးဘီးယားနိုင်ငံရှိ မြစ်များ ကဏ္ဍ:ဘော့ဆွာနာနိုင်ငံရှိ မြစ်များ။
thumb|Satellite image of Trou au Natron caldera in Chad. The soda lake is visible as the white area to the bottom of the crater. တရိုးအုနထရွန် (French: "hole of natron") or (Teda: "big hole")သည် အာဖရိကတိုက်မြောက်ပိုင်း၊ ချဒ်နိုင်ငံတွင် တည်ရှိသည့် မီးတောင်ပေါက်ကွဲရာမှ ဖြစ်ပေါ်လာသည့် ကန်တစ်ခု ဖြစ်သည်။
မီးတောင်သည် မီးငြိမ်းသွားပြီ ဖြစ်သည်။
၎င်းမီးတောင် ပေါက်ကွဲခဲ့သည့်အချိန်ကို မသိရှိရပေ။
မီးတောင်အမှတ်မှာ 0205–01 ဖြစ်သည်။
ကန်သည် Toussidé မြို့၏ အရှေ့တောင်ဘက်၊ Tibesti တောင်များ၏ အနောက်ဘက်ဆုံးမီးတောင်တွင် တည်ရှိသည်။
thumb|Natron deposits, Trou au Natron, Tibesti, Chad. ရုပ်ပုံများ ကိုးကား ကဏ္ဍ:ချဒ်နိုင်ငံရှိ ရေကန်များ။
ယိုအာကန် သည် ချဒ်နိုင်ငံ အရှေ့မြောက်ပိုင်းတွင် တည်ရှိသည့် ကန်တစ်ခု ဖြစ်သည်။
အကျော်ကြားဆုံး ကန်တစ်ခု ဖြစ်သည်။
၎င်းကန်သည် Ounianga ကန်များတွင် ဒုတိယမြောက်အကြီးဆုံးကန် ဖြစ်သည်။
၎င်းသည် Ounianga Sarir ၏ အနောက်ဘက် ၄၀ ကီလိုမီတာခန့်အကွာရှိ Ounianga Kebir တွင် တည်ရှိသည်။
ဤကန်သည် လက်ရှိအချိန်မှ ကြည့်ပါက ၁၅၀၀၀ - ၅၅၀၀ နှစ်များအတွင်းက ပိုမိုကြီးမားသည့် ကန်တစ်ခု၏ အကြွင်းအကျန်ဖြစ်သည်။
ထိုရေဝပ်ဒေသတွင် လက်ရှိအချိန်တွင် ကန်ပေါင်း ၁၅ ခု ရှိသည်။
ထိုရေဝပ်ဒေသ၏ စုစုပေါင်း ဧရိယာသည် ခန့်မှန်းခြေ ၂၀ စတုရန်းကီလိုမီတာ (၁၂ စတုရန်းမိုင်) ရှိသည်။
ramsar.wetlands.org p.14 ကိုးကား ကဏ္ဍ:ချဒ်နိုင်ငံရှိ ရေကန်များ။
ထရီးနီးကန် သည် ချဒ်နိုင်ငံအနောက်တောင်ပိုင်း Mayo-Kebbi Ouest ဒေသတွင် တည်ရှိသည့် ကန်ငယ်တစ်ခု ဖြစ်သည်။
၎င်းကန်သည် အတိုင်းအတာအားဖြင့် ၆ x ၂ ကီလိုမီတာ ရှိသည်။
ဤကန်အတွင်းသို့ Mayo Kébbi မြစ်မှ မြစ်ရေသည် စီးဝင်သည်။
A directory of African wetlands ကိုးကား ကဏ္ဍ:ချဒ်နိုင်ငံရှိ ရေကန်များ။
လီးရီးကန် သည် ချဒ်နိုင်ငံအနောက်တောင်ပိုင်း Mayo-Kebbi Ouest ဒေသတွင် တည်ရှိသည့် ကန်တစ်ခု ဖြစ်သည်။
၎င်းသည် ကင်မရွန်းနယ်နိမိတ်မှ အရှေ့ဘက် ၆ ကီလိုမီတာခန့်တွင် တည်ရှိသည်။
ဤကန်အတွင်းသို့ Mayo Kébbi မြစ်အတွင်းမှ ရေသည် စီးဝင်သည်။
A directory of African wetlands ပြင်ပလင့်များ http://www.geonames.org/2429157/lac-de-lere.html ကိုးကား ကဏ္ဍ:ချဒ်နိုင်ငံရှိ ရေကန်များ။
အောင်ပါစာရင်းသည် ကွန်းဂိုဒီမိုကရက်တစ်သမ္မတနို်င်ငံ၏ နယ်နိမိတ်တွင် အလုံးစုံအနေဖြင့်သော်လည်းကောင်း၊ တစ်စိတ်တပို်င်းအနေဖြင့်သော်လည်းကောင်း ပါဝင်နေသည့် ကန်များ ဖြစ်သည်။
ကန်များ Lake albar Lake Albert (Lake Mobutu Sese Seko) Lake Ambale Lake Balukila Lake Batuli Lake Benaît Lake Bita Lake Boya Lake Delcommune (Lake Nzilo) Lake Dikolongo Lake Édouard (Lake Idi Amin) Lake Fwa Lake Gongalo Lake Kabamba Lake Kabele Lake Kabumba Lake Kabwe Lake Kalenga Lake Kalombwe Lake Kalumbe Lake Kana Lake Kapandwe Lake Kapondwe Lake Kapumbwe Lake Kasuku Lake Kayumba Lake Kazibaziba Lake Kibala Lake Kibunga Lake Kifukulu Lake Kilombwe Lake Kilumbe Lake Kinda Lake Kirwa Lake Kisale Lake Kishiba-Pande Lake Kitombole Lake Kitoponti Lake Kitulu Lake Kiubo Lake Kivu Lake Kuibo Lake Kwada Lake Libanda Lake Lukanga Lake Lukulu Lake Lunda Lake Lungwe Lake Lutembale Lake Mai-Ndombe (Lake Léopold II) Lake Makamba Lake Makambe Lake Mankamba Lake Mayumbwe Lake Molanda Lake Mugumba Lake Mukushi Lake Mulenda Lake Munkamba (Lake Mukamba) Lake Musala Lake Muyumbwe Lake Mwaba Lake Mwero Lake Mwipotondo Lake Nanu Lake Ndalaga Lake Niange Lake Nyangwe Lake Nyeba Lake Ondo Lake Paku Lake Showa Lake Tambe Lake Tanganyika Lake Tshangalele (Lake de Retenue de la Lufira) Lake Tukanga Lake Tukenga Lake Tumba Lake Tungwe Lake Upemba Lake Vundu Lake Zibanza Lake Ziba-Ziba Lake Zimbambo ကိုးကား ကဏ္ဍ:ကွန်ဂိုဒီမိုကရက်တစ်သမ္မတနိုင်ငံရှိ ရေကန်များ။
အမ်ဘေးကန် သို့မဟုတ် လက်အမ်ဘေး သည် ကွန်ဂိုနိုင်ငံတွင် တည်ရှိသည့် ကန်တစ်ခု ဖြစ်သည်။
၎င်းကန်သည် ပင်လယ်ရေမျက်နှာပြင်အထက် ၃၆၅ မီတာ (၁၁၉၈ ပေ) တွင် တည်ရှိသည်။
ကန်၏ အနီးတွင် Kotomanga, Awele, နှင့် Wuluwu Deuxième စသည့် မြို့များ တည်ရှိသည်။
http://cd.geoview.info/lac_ambale,2317524 Geoviewhttps://mapcarta.com/16980726 Mapcarta ကိုးကား ကဏ္ဍ:ကွန်ဂိုဒီမိုကရက်တစ်သမ္မတနိုင်ငံရှိ ရေကန်များ။
ဒီကိုလွန်ဂိုကန် သည် ကွန်ဂိုနိုင်ငံတွင်တည်ရှိသည့် ကန်တစ်ခု ဖြစ်သည်။
၎င်းကန်သည် ပင်လယ်ရေမျက်နှာပြင်အထက် ခန့်မှန်းခြေ ၁၂၉၈ မီတာ (၄၂၅၉ ပေ) တွင် တည်ရှိသည်။
ကန်အတွင်းသို့ လုဗုဒီမြစ်မှ ရေသည် စီးဝင်သည်။
ကန်၏ အနီးတွင် Mulumbu, Mukwemba, နှင့် Samuzala မြို့များ တည်ရှိသည်။
ကိုးကား ကဏ္ဍ:ကွန်ဂိုဒီမိုကရက်တစ်သမ္မတနိုင်ငံရှိ ရေကန်များ။
Map of Lake Libanda and the Bosesera Channel. The Ngiri River ("GIRI") is to the northwest, and the Congo River is to the southeast. လိဘန်ဒကန် သည် ကွန်ဂိုနိုင်ငံ၊ Équateur စီရင်စု၊ မာကန်ဇာမြို့၏ အနောက်ဘက်တွင် တည်ရှိသည့်ကန်တစ်ခုဖြစ်သည်။
ဤကန်၏ အနီးဆုံးတွင် နေထိုင်သူများမှာ အရှေ့တောင်ဘက်မှ မိုဘိုကာရွာမှ နေထိုင်သူများ ဖြစ်ကြသည်။
သမိုင်းကြောင်း ပထဝီသွင်ပြင် ကန်၏ မျက်နှာပြင်ဧရိယာသည် ၇.၉ စတုရန်းကီလိုမီတာ (၃.၁ စတုရန်းမိုင်) ဖြစ်သည်။
အရှည်ဆုံးအလျားသည် ၄.၅ ကီလိုမီတာ (၂.၈ မိုင်)၊ အရှည်ဆုံးအကျယ်မှာ ၂.၅ ကီလိုမီတာ (၁.၆ မိုင်) ရှိသည်။
Bosesera ချောင်းသည် လိဘန်ဒကန်သို့ စီးဝင်သည့် ကန်တစ်ခု ဖြစ်သည်။
လူဦးရေဆိုင်ရာ ကိုးကား ကဏ္ဍ:ကွန်ဂိုဒီမိုကရက်တစ်သမ္မတနိုင်ငံရှိ ရေကန်များ။
thumb|Lake Mai-Ndombe and the Fimi River, in red မိုင်ဒွန်ဘီကန် သည် ကွန်ဂိုနိုင်ငံ အနောက်ပိုင်း၊ မိုင်ဒွန်ဘီစီရင်စုနယ်တွင် တည်ရှိသည့် ကြီးမားသည့် သန့်ရှင်းသည့်ကန်တစ်ခု ဖြစ်သည်။
ကန်သည် Tumba-Ngiri-Maindombe ဧရိယာတွင် ပါဝင်သည်။
ပြင်ပလင့်များ http://www.worldlakes.org/ ကိုးကား ကဏ္ဍ:ကွန်ဂိုဒီမိုကရက်တစ်သမ္မတနိုင်ငံရှိ ရေကန်များ။
မလီဘိုကန် သည် ကွန်ဂိုနိုင်ငံတွင် တည်ရှိသည့် ကန်တစ်ခု ဖြစ်သည်။
William Graham Lister Randles, L’ancien royaume du Congo des origines à la fin du XIXe siècle, Éditions de l’École des hautes études en sciences sociales, 2013, p. 44Sylvie Ayimpam, Vie matérielle, échanges et capitalisme sur la rive méridionale du Pool du fleuve Congo (1815-1930), Centre d’Étude des Mondes Africains (CEMAf), 2006, p. 4 ကိုးကား ကဏ္ဍ:ကွန်ဂိုဒီမိုကရက်တစ်သမ္မတနိုင်ငံရှိ ရေကန်များ။
ဘိုယကန် သည် ကွန်ဂိုနိုင်ငံ၊ ကာတန်ဂါစီရင်စု၊ ကာဘွန်ဂိုမြို့၏ အရှေ့ဘက် ၅ ကီလိုမီတာခန့် (၃.၁ မိုင်) အကွာတွင် တည်ရှိသည့် ကန်ငယ်တစ်ခု ဖြစ်သည်။
ကန်၏ ပတ်ဝန်းကျင်သည် မြင့်မားသည့်ကျူပင်များ ပေါများပြီး ငှက်များစွာနေထိုင်ကြသည်။
အနောက်အဖွင့်အပြန့်သရ () သည် အပြောဘာသာစကားတချို့တွင်အသုံးပြုသော သရသံအမျိုးအစားတစ်ခုဖြစ်၍ နိုင်ငံတကာသဒ္ဒဗေဒအက္ခရာတွင် ဟူ၍လည်းကောင်း စကားသံအကဲဖြတ်နည်းလမ်းများဆိုင်ရာ ထပ်တိုးအက္ခရာ (X-SAMPA) တွင် A အဖြစ်လည်းကောင်း တင်ဆက်ရေးသားသည်။
သည် a ၏ လက်ရေးမူဖြစ်၍ a သည် ပုံနှိပ်မူဖြစ်ကာ အခြားသရတစ်ခုကို ကိုယ်စားပြုဖော်ပြပေးသည်။
နောက်ထပ်ရောထွေးနိုင်သော သရတစ်ခုမှာ လက်ရေးမူ ɑ ကို ပြောင်းပြန်ရေးသားထားသော ဖြစ်ပြီး ၎င်းသည် ယခုဖော်ပြပါသရ၏ အဝိုင်းသရဖြစ်၍ အနောက်အဖွင့်အဝိုင်းသရ ဟုခေါ်သည်။
အချို့သောဘာသာစကားများ (အဇာဘိုင်ဂျန်၊ အက်စတိုးနီးယား၊ လူဇင်ဘာ့၊ တော်ဒို) တို့တွင် အနောက်အဖွင့်နီးပါးအပြန့်သရရှိ၍ ( နှင့် ကြားရှိ သရသံ) သဒ္ဒဗေဒအရ သို့ အဖြစ် ဖလှယ်ရေးသားနိုင်သည်။
ဤသရသံသည် မြန်မာဘာသာစကားရှိ (အာ-သရ) သံနှင့် တူညီသည့်အနေအထားရှိ၍ အင်္ဂလိပ်စကားလုံး calm ထွက်ရှိသကဲ့သို့ဖြစ်ကာ မြန်မာဘာသာစကား၌ လျှာသည် အနည်းငယ်ရှေ့သို့ ပိုရောက်သည်။
သရ၏ ရှေ့နောက်သဘောအရ အနောက်သရအမျိုးအစားဖြစ်ရာ လျှာသည် ပါးစပ်၏ အနောက်တွင်တည်ရှိကာ ပိတ်ဆို့၍ ဗျည်းသံထွက်သည်အထိမဟုတ်ပေ။
အနောက်အပြန့်သရများသည် အလယ်သရဖက်သို့ တိမ်းတတ်၏။
ဆိုလိုသည်မှာ များမကြာခဏဆိုသလို ၎င်းတို့ကို အနောက်နီးပါးသရဟု ပြောလိုရင်းဖြစ်သည်။
မှတ်စု ကိုးကား ကဏ္ဍ:အဖွင့်သရများ ကဏ္ဍ:အနောက်သရများ ကဏ္ဍ:အပြန့်သရများ။
thumb|နယ်သာလန်နိုင်ငံရှိ ‌အိုင်တခု အိုင် ဆိုသည်မှာ ကုန်းပတ်လည်ဝိုင်းနေသော နေရာတွင် ရေများစုသော ဧရိယာတခုဖြစ်၏။
မြစ် သို့မဟုတ် အခြား ရေထွက်တခုခုမှ ရေတို့ဝင်ကာ စုနေသောနေရာကို အိုင်ဟု မခေါ်။
အိုင်တို့သည် ကုန်းမြေကိုသာ အမှီသဟဲပြုပြီး ပင်လယ်၏ တစိတ်တဒေသလည်း မဖြစ်ရပေ။
သို့သော် အိုင်သည် ပင်လယ်သို့ပင် ကမ္ဘာကြီး၏ ရေသံသရာကို ကောင်းစွာလည်ပတ်စေသော ခွေးသွားစိတ်တခုဖြစ်သည်။
ပင်လယ်များ၏ ကမ်းစပ်တို့၌ရှိသော ရေတိမ်အိုင်များနှင့် အတော်ပင် ကွဲပြားသည်။
ပိုကြီး၍ ပိုနက်သော ရေဝပ်ကန်ဟု ဆိုပါက နီးစပ်၏။
သို့သော် ရေဝပ်ကန် နှင့် အိုင်ကို သိပ္ပံနည်းကျ ခွဲခြားထားခြင်း မရှိသေး။
မြောင်းအတိုင်းစီးသော ချောင်း၊ မြစ် တို့နှင့်မူ လွဲစရာမရှိလှ။
အိုင်တို့ကို တောင်တန်းဒေသ၊ ချိုင့်ဝှမ်းဒေသ၊ အမြဲရေခဲနေသောဒေသတို့၌ တွေ့ရသည်။
မြေနိမ့်ရေစုရပ်(မြစ်ဝကျွန်းပေါ်)တို့တွင်၎င်း၊ မြစ်ကြောင်းမှသည် ကျယ်ပြန့်ကာ မြစ်ဝကျွန်းပေါ်ဖြစ်သွားချိန်၌၎င်း အချို့ကန်တို့ ဖြစ်လာသည်ကို မြင်နိုင်သေး၏။
နောက်ဆုံး ရေခဲခေတ်မှ ကသောင်းကပြောင်း အရည်ပျော်မှုတို့ကြောင့် ကမ္ဘာ့အချို့နေရာများတွင် အထက်ပါသဘောတရားတို့နှင့် မညီဘဲ အိုင်ဖြစ်နေသည်ကိုလည်း တွေ့ရသေးသည်။
၎င်းတို့သို့ ရေစုရပ်မှ ရေများ တစိမ့်စိမ့်ဝင်၍သာ သက်တမ်းရှည်ရသဖြင့် ဘူမိဗေဒ အချိန်အပိုင်းအခြားအရမူ အိုင်ဟူသမျှမှာ ယာယီသာတည်း။
အိုင်အများစုကို လူတို့က တူးကာ စက်မှုလုပ်ငန်းအတွက်၎င်း၊ စိုက်ပျိုးရေးအတွက်၎င်း၊ ရေအားလျှပ်စစ်အတွက်၎င်း၊ သုံးရေအဖြစ် သုံးရန်၎င်း၊ စိတ်အပန်းဖြေရန်၎င်း၊ အခြားရည်ရွယ်ချက်တို့ဖြင့်၎င်း သုံးသည်။
၎င်းကို ကန် ဟု ခေါ်၏။
ကဏ္ဍ:ရေထု။
ရိုဝန် ဆီဘက်စ်တီယန် အတ်ကင်ဆန် () သည် အင်္ဂလိပ်လူမျိုး ရုပ်ရှင်မင်းသား၊ ဟာသသရုပ်ဆောင်၊ စာရေးဆရာတစ်ဦးဖြစ်၍ ၎င်း၏ ဟာသဇာတ်လမ်းများဖြစ်သော Blackadder (၁၉၈၃-၁၉၈၉) ၊ မစ္စတာဘီးန် (၁၉၉၀-၁၉၉၅) များဖြင့် လူသိအများဆုံးဖြစ်သည်။
အတ်ကင်ဆန်သည် ဘီဘီစီ၏ sketch comedy အစီအစဉ်ဖြစ်သည့် Not the Nine O'Clock News (၁၉၇၉-၁၉၈၂) တွင် စတင်လူသိများလာကာ ၁၉၈၁ ၌ အကောင်းဆုံး ဖျော်ဖြေတင်ဆက်မှုအတွက် ဘတ်ဖ်တာဆု (BAFTA) ရရှိခဲ့သည်။
အခြားသော ပါဝင်ရိုက်ကူးခဲ့သည့် လက်ရာများမှာ ဂျိမ်းစ်ဘွန်းရုပ်ရှင် Never Say Never Again (၁၉၈၃)၊ Four Weddings and a Funeral (၁၉၈၄) ၊ The Lion King (၁၉၉၄) မှ ဇာဇူးဇာတ်ကောင်၊ Love Actually (၂၀၀၃) တို့ဖြစ်သည်။
ဘီဘီစီ၏ ဟာသဇာတ်လမ်းတွဲ The Thin Blue Line တွင်လည်းပါဝင် သရုပ်ဆောင်ခဲ့လေသည်။
ပြဇာတ်နယ်၌ ပါဝင်ခဲ့သည်မှာ Oliver! ကို ဝက်စ်အန့်ဒ်ဇာတ်ရုံ၌ တဖန်ပြန်လည်ပြုလုပ်သော ဂီတဇာတ် (၂၀၀၉) တွင်ဖြစ်၍ ဖာဂင်ဇာတ်ကောင်နေရာမှ သရုပ်ဆောင်တင်ဆက်ခဲ့သည်။
အတ်ကင်ဆန်ကို The Observer သတင်းစာက ၂၀၀၇ တွင် အရယ်ရဆုံး ဗြိတိသျှ ဟာသသရုပ်ဆောင် ၅၀ တွင် တစ်ဦးအဖြစ် စာရင်းသွင်းသတ်မှတ်ခဲ့ကာ"The A-Z of laughter (part one)", The Observer, 7 December 2003. Retrieved 7 January 2007. ၂၀၀၅ တွင်ပြုလုပ်သော ဟာသသရုပ်ဆောင်များ မဲပေးရွေးချယ်မှုတွင်လည်း ထိပ်တန်း ဟာသသရုပ်ဆောင် ၅၀ ထဲ၌ ပါဝင်ခဲ့သည်။
၎င်းကျင်လည်ကျက်စားခဲ့သော လုပ်ငန်းနယ်ပယ်တစ်လျှောက်တွင် ဇာတ်ညွှန်းဆရာ ရစ်ချဒ် ကားတစ် (Richard Curtis) ၊ တေးရေးသူ ဟောင်းဝါ့ဒ် ဂွတ်ဒယ်လ် (Howard Goodall) တို့နှင့် ပူးတွဲဆောင်ရွက်ခဲ့ပြီး ထိုနှစ်ဦးစလုံးသည် ၁၉၇၀ နှစ်များဆီက အောက်စဖို့ဒ်တက္ကသိုလ် ပြဇာတ်အဖွဲ့အစည်းတွင် တွေ့ဆုံခဲ့သူများလည်းဖြစ်သည်။
၁၉၈၁ ၌ ရရှိသော ဘတ်ဖ်တာဆုအပြင် အတ်ကင်ဆန်သည် အလစ်ဗီယေးဆု (Olivier Award) ကို ဝက်စ်အန့်ဒ်ဇာတ်ရုံ၌ ၎င်း၏ Rowan Atkinson in Revue မှ ဖျော်ဖြေတင်ဆက်မှုအတွက် ထိုနှစ်တွင်ပင် ရရှိခဲ့သည်။
ရုပ်ရှင်နယ်ပယ်အောင်မြင်မှုကို မစ္စတာဘီးန်ရုပ်ရှင် မှီငြမ်းပုံဖော်ရိုက်ကူးမှုများဖြစ်သော Bean (၁၉၉၇) ၊ Mr. Bean's Holiday (၂၀၀၇) ၊ Johnny English ရုပ်ရှင်ဇာတ်လမ်းတွဲများ (၂၀၀၃-၂၀၁၈) မှ ရရှိခဲ့၏။
၂၀၁၆-၁၇ ထွက်ရှိသော Maigret ရုပ်သံတွဲတွင်လည်း ယူးလ် မဲဂရဲ (Jules Maigret) နေရာမှ ပါဝင်ခဲ့သည်။
၂၀၁၃ ဗြိတိသျှဘုရင်မ၏ မွေးနေ့ဂုဏ်ပြုအခမ်းအနားတွင် ၎င်း၏ အနုပညာတင်ဆက်မှု၊ အလှူအတန်းများအတွက် CBE သူကောင်းဘွဲ့ရရှိခဲ့လေသည်။
မှတ်စု ကိုးကား ကဏ္ဍ:အင်္ဂလိပ် အမျိုးသား ရုပ်ရှင်သရုပ်ဆောင်များ။
150px|အီပုပါရေတံခွန် ကုနီနီမြစ်သည် တောင်အာဖရိကဒေသတွင် ရှိသော မြစ်တစ်စင်းဖြစ်သည်။
အင်ဂိုလာကုန်းပြင်မြင့်မှ စတင်စီးဆင်းလာခဲ့သော မြစ်သည် တောင်ဘက် နမီးဘီးယားနယ်စပ်သို့ စီးဆင်းသွားပြီး အတ္တလန္တိတ်သမုဒ္ဒရာထဲသို့ စီးဝင်ရောက်ရှိခြင်း မရှိချိန်ထိ နယ်စပ်မျဉ်းတလျှောက် အနောက်ဘက်သို့ စီးဆင်းသွားသည်။
ဤဒေသရှိ သက်တမ်းကြာမြင့်စွာ တည်ရှိနေသော မြစ်များထဲမှ တစ်စင်းလည်းဖြစ်သည်။
ရှည်လျားပြီး မြစ်လက်တက်များဖြင့် ဖြာထွက်နေသော မြစ်ဝှမ်းသည် ဧရိယာမျှ ကျယ်ဝန်းသည်။
မြစ်ဝ၌ နှစ်စဉ်ပျမ်းမျှရေစီးနှုန်းမှာ 174 m3/s (6,145 cfs) ရှိသည်။
အီပုပါရေတံခွန်သည် ထိုမြစ်ပေါ်တွင် တည်ရှိသည်။
အိုလုရှန်ဂျာဆည်သည် ထိုမြစ်၏ မြစ်လက်တက် အီတာကာမြစ်ပေါ်တွင် တည်ရှိပြီး ရူအာကာနာရေအားလျှပ်စစ်ဓာတ်အားပေးစက်ရုံကို ထောက်ပံ့ပေးသည်။
စိတ်ဝင်စားဖွယ်အရာများ အပျော်ဖောင်စီးခြင်းနှင့် ကနူးလှေစီးခြင်းတို့အပါအဝင် မြစ်ပေါ်တွင် ရေပေါ်အားကစားများပြုလုပ်နိုင်သော အီပုပါတွင် မကြာခဏဆိုသလို အပျော်ခရီးသွား စခန်းချမှုများရှိသည်။
ထို့ပြင် ချောက်ကြီးတစ်လျှောက်တွင်လည်း ရှေးဟောင်းဘာအိုဘက်ပင်များတည်ရှိနေသည်။
ထိုသည်တို့သည် ဆွဲဆောင်မှုရှိပြီး ကျေးရွာနှင့် ရေတံခွန်များကို အပေါ်စီးမှ ကောင်းစွာမြင်နိုင်သော ရှုခင်းများဖြစ်သည်။
သို့ပေမယ့် ထိုအရာများအားလုံးသည် ပုလင်းကွဲများနှင့် စွန့်ပစ်အမှိုက်များကြောင့် ပျက်စီး၍နေပြီဖြစ်သည်။
မှတ်ချက် ကိုးကား ရင်းမြစ် Google eBook. ပြင်ပလင့်များ Images near Kunene River Map of the Cunene River basin at Water Resources eAtlas ကဏ္ဍ:အင်ဂိုလာနိုင်ငံရှိ မြစ်များ ကဏ္ဍ:နမီးဘီးယားနိုင်ငံရှိ မြစ်များ။
Stanley's route is depicted by the solid black line. ကာစိုင်းမြစ်သည် ကွန်ဂိုမြစ်၏ မြစ်လက်တက်(ဘယ်ဘက်)တစ်စင်းဖြစ်ပြီး ဗဟိုအာဖရိကဒေသတွင် တည်ရှိသည်။
ထိုမြစ်သည် အင်ဂိုလာအလယ်ပိုင်းမှ စတင်စီးဆင်းပြီး အရှေ့ဘက်သို့ အင်ဂိုလာနိုင်ငံနှင့် ကွန်ဂိုဒီမိုကရက်တစ်သမ္မတနိုင်ငံနယ်ခြားမျဉ်းသို့ ရောက်သည့်တိုင်အောင် စီးဆင်းသွားကာ ထိုမှမြောက်ဘက်သို့စီးဆင်း၍ ကွန်ဂိုဒီမိုကရက်တစ်သမ္မတနိုင်ငံအတွင်းသို့ မရောက်မချင်း နယ်ခြားမြစ်တစ်ခုအဖြစ် စီးဆင်းသည်။
လုလုအာမြစ်နှင့် ဆန်ကုရုမြစ်တို့ ပေါင်းဆုံရာကြားရှိ အီလီဘိုမြို့မှစ၍ ကာစိုင်းမြစ်သည် အနောက်ဘက်သို့ ဦးတည်စီးဆင်းသွားသည်။
ကွန်ဂိုမြစ်နှင့် ပေါင်းဆုံခြင်းမရှိမှီ ကင်ဆာရှာအရှေ့မြောက်ရှိ ကွမြစ်ဝဒေသတွင် ကွမြစ်ဟု ခေါ်ကြသော ဖီမီမြစ်နှင့် ပေါင်းဆုံသည်။
ကာစိုင်းမြစ်ဝှမ်းဒေသတွင် အဓိကအားဖြင့် အီကွေတာမိုးသစ်တောဧရိယာများပါဝင်ပြီး မြေဩဇာညံ့သော၊ သဲဆန်သောဟု ထင်ရှားသော စိုက်ပျိုးမြေကို ထောက်ပံ့ပေးသည်။
ဤမြစ်သည် ကွန်ဂိုမြစ်၏ မြစ်လက်တက်တစ်ခုဖြစ်ပြီး စိန်များအား ထိုမြစ်အတွင်းတွင် တွေ့ရှိနိုင်သည်။
ဖြတ်တောက်ရန်နှင့် သွေးရန် ဘယ်လ်ဂျီယမ်နိုင်ငံရောက်ရှိနေသော ၆၀ ရာခိုင်နှုန်းခန့်သော စိန်တို့သည် ကာစိုင်းမြစ်မှဖြစ်သည်။
ကိုးကား ပြင်ပလင့်များ Map of the Kasai River basin at Water Resources eAtlas ကဏ္ဍ:အင်ဂိုလာနိုင်ငံရှိ မြစ်များ ကဏ္ဍ:ကွန်ဂိုဒီမိုကရက်တစ်သမ္မတနိုင်ငံရှိ မြစ်များ။
ဇီလိုကန် သည် ကွန်ဂိုဒီမိုကရက်တစ်သမ္မတနိုင်ငံတွင် တည်ရှိသည့် ကန်တစ်ခု ဖြစ်သည်။
၎င်းသည် Haut-Lomami စီရင်စုတွင် တည်ရှိသည့် ကန်တစ်ခု ဖြစ်သည်။
ဤကန်သည် Lualaba မြစ်ပေါ်တွင် ရေအားလျှပ်စစ်ထုတ်ယူမည့် ဆည်တစ်ခု တည်ဆောက်ရာမှ ဖြစ်လာသည့် ကန်ဖြစ်သည်။
၎င်းသည် ကြေးနီမိုင်းများ အဓိကရှိရာဒေသဖြစ်သည့် Kolwezi ဒေသ၏ အရှေ့မြောက်ဘက် ၁၀ မိုင် (၁၆ ကီလိုမီတာ) အကွာတွင် တည်ရှိသည်။
ရှန်ဂလီလီကန် သည် ကွန်ဂိုဒီမိုကရက်တစ်သမ္မတနိုင်ငံ အရှေ့တောင်ပိုင်းတွင် တည်ရှိသည့် ကန်တစ်ခု ဖြစ်သည်။
၎င်းကန်သည် ကာတန်ဂါစီရင်စုဟောင်း၏ မြို့တော် လီကာဆီမြို့၏ အရှေ့ဘက် ၂၀ ကီလိုမီတာအကွာတွင် တည်ရှိသည်။
ဤကန်သည် ပင်လယ်ရေမျက်နှာပြင်အထက် ၁၁၀၀ မီတာခန့်တွင် တည်ရှိသည်။
ကန်၏ ဧရိယာသည် ၃၆၂.၅ စတုရန်းကီလိုမီတာ ရှိသည်။
အစိုစွတ်ဆုံးလများဖြစ်သည့် ဖေဖော်ဝါရီနှင့် မတ်လများတွင် ကန်၏ ရေလွှမ်းဧရိယာသည် အမြင့်ဆုံး ၄၄၀ စတုရန်းကီလိုမီတာ ရှိသည်။
ကန်သည် အနက် တိမ်ကာ ၂.၆ မီတာမျှသာ ရှိသည်။
thumb|Lake Tumba, in red တမ်ဘကန် သည် ကွန်ဂိုဒီမိုကရက်တစ်သမ္မတနိုင်ငံအနောက်မြောက်ပိုင်းရှိ ရေတိမ်သည့် ကန်တစ်ခု ဖြစ်သည်။
ကန်သည် ရာသီအပေါ်မူတည်ကာ ၇၆၅ စတုရန်းကီလိုမီတာ (၂၉၅စတုရန်းမိုင်) ရှိသည်။
ကွန်ဂိုမြစ်နှင့် Irebu ချောင်းမှတစ်ဆင့် ချိတ်ဆက်တည်ရှိသည်။
ထိုချောင်းမှတစ်ဆင့် ကန်အထဲသို့ ရေစီးဝင်ခြင်း သို့မဟုတ် ရေထွက်ခြင်းများ ဖြစ်ပေါ်သည်။
ကန်တွင် ငါးမျိုးစိတ် ၁၁၄ မျိုး တည်ရှိကာ ငါးဖမ်းလုပ်ငန်းများအတွက် အရေးပါသည့် ကန်တစ်ခု ဖြစ်သည်။
ဤကန်သည် Tumba-Ngiri-Maindombe ဧရိယာ၏ အလယ်ဗဟိုတွင် တည်ရှိသည်။
အုပမ်းဘကန် သည် ကွန်ဂိုဒီမိုကရက်တစ်သမ္မတနိုင်ငံ၊ Haut-Lomami ခရိုင်၊ Bukama မြို့တွင် တည်ရှိသည့် ကန်တစ်ခု ဖြစ်သည်။
ဤကန်သည် ကိဆေးကန်၏ အနီးတွင် တည်ရှိသည်။
ကန်၏ အနီးဆုံးရှိ မြို့မှာ Nyonga မြို့ ဖြစ်သည်။
အနီးဆုံးဆေးရုံသည် ကိကွန့်ဂျာမှ လေးနာရီကြာ အကွာတွင် တည်ရှိသည်။
Congo Refugees Find Shelter on Islands - NPRDRC: The peculiar terror that is northern Katanga - IRINnewsDRC/Katanga: The Stranded people of Lake Upemba ကိုးကား ကဏ္ဍ:ကွန်ဂိုဒီမိုကရက်တစ်သမ္မတနိုင်ငံရှိ ရေကန်များ။
ဇင်ဘမ်ဘိုကန် သည် ကွန်ဂိုဒီမိုကရက်တစ်သမ္မတနိုင်ငံတောင်ပိုင်း၊ Haut-Lomami စီရင်စု၊ Malemba-Nkulu Territory တွင် တည်ရှိသည့် ကန်တစ်ခု ဖြစ်သည်။
ဤကန်သည် အုပန်းဘမြေနိမ့်ပိုင်းဒေသတွင် တည်ရှိသည့် ကန်တစ်ခု ဖြစ်သည်။
ဘက်ဒူလာကြေးညိုရုပ်ပွားတော် သည် အနုရာဒပူရခေတ်ကာလက ပြုလုပ်ကိုးကွယ်ခဲ့သည့် သီရိလင်္ကာနိုင်ငံရှိ ဗုဒ္ဓရုပ်ပွားတော်တစ်ခု ဖြစ်သည်။
၎င်းရုပ်ပွားတော်ကို သီရိလင်္ကာနိုင်ငံ၊ ဘက်ဒူလာမြို့တွင် တွေ့ရှိနိုင်သည်။
၎င်းကို အေဒီ ၆ ရာစုဝန်းကျင်က ပြုလုပ်ခဲ့သည်။
ကြေးညိုဖြင့် ပြုလုပ်ထားသည့် အတွင်းဘက်အခေါင်းပါ ရုပ်ပွားတော်ဖြစ်သည်။
အမြင့်သည် ၅၄.၅ စင်တီမီတာ ရှိသည်။
ယခုအခါတွင် ကိုလံဘိုအမျိုးသားပြတိုက်တွင် ပြသထားသည်။
ရုပ်ပွားတော် ရုပ်ပွားတော်၏ ပုံစံသည် ဗုဒ္ဓ ၏ ဝိရသန (Virasana ) ပုံစံဖြစ်ကာ လက်ယာဘက်လက်တော်သည် vitarka မုဒြာပုံစံ ဖြစ်သည်။
ရုပ်ပွားတော်သည် ဗုဒ္ဓသည် တရားဟောပြောနေဟန် ဖြစ်သည်။
လက်ဝဲဘက်လက်တော်သည် သင်္ကန်းကို ကိုင်တော်မူထားကာ ataka hasta မုဒြာပုံစံ ဖြစ်သည်။
အနုရာဒပူရခေတ်ကာလက ဗုဒ္ဓရုပ်ပွားတော်များတွင် usnisha ရုပ်ပွားတော်များကို အတန်အသင့် တွေ့ရတတ်သည်။
ဤရုပ်ပွားတော်ကို တွေ့ရှိခဲ့စဉ်က ရုပ်ပွားတော်သည် ပျက်စီးနေသည့် အခြေအနေ ဖြစ်သည်။
နိုးဖုကုကျောင်းတော် သည် ဗုဒ္ဓဘာသာကျောင်းတော်တစ်ခု ဖြစ်သည်။
သမိုင်းဒဏ္ဍာရီများအရ ဤကျောင်းတော်ကို ၈၀၅ ခုနှစ်တွင် ရဟန်း ဆိုင်းချောက ဂျပန်နိုင်ငံ၊ ဟယောဂိုစီရင်စု၊ ခိုဘဲမြို့၊ ဟယောဂိုရပ်ကွက်၊ ဆကဆီဂဝမြောက်ပိုင်းတွင် တည်ဆောက်ခဲ့သည်။
ရဟန်းဆိုင်းချောသည်ထိုကျောင်းတော်၏ ခန်းမတွင် သူကိုယ်တိုင် ပြုလုပ်ထားသည့် ယကုရှိဗုဒ္ဓရုပ်ပွားတော်ကို ထားရှိခဲ့သည်။
ထိုကျောင်းတော်ကိုလည်း နိုးဖုခုဂိုကိုကုမုဆုကျောင်းတော် (能福護国密寺) ဟု အမည်ပေးခဲ့သည်။
ဤကျောင်းတော်သည် အဲဒိုခေတ် အစောပိုင်းမှသည် မဲအိဂျိခေတ် အစပိုင်းအထိ တိုကျိုမြို့၏ Shōren-in ကျောင်းတော်ခွဲတစ်ခုအဖြစ် ရှိခဲ့သည်။
အဓိကအဆောက်အဦ နိုးဖုကုကျောင်းတော်၏ အကြွင်းကျန် အဆောက်အဦများသည် ပျက်စီးသွားခဲ့ပြီ ဖြစ်သည်။
ယခုအချိန်တွင် Tsukinowa-eiden (月輪影殿) အဆောက်အဦဖြင့် အစားထိုးထားသည်။
၎င်းအစားထိုးအဆောက်အဦသည်လည်း ၁၉၅၃ ခုနှစ်တွင် တည်ဆောက်ခဲ့ခြင်း ဖြစ်သည်။
ထိုအစားထိုး အဆောက်အဦသည် ၁၉၉၅ ခုနှစ် ဟန်ရှင်းငလျင်ကြီးအတွင်း ပျက်စီးခဲ့ရပြီး ၁၉၉၇ တွင် ပြန်လည်ပြုပြင်ခဲ့ရသည်။
ဟယောဂိုဗုဒ္ဓရုပ်ပွားတော်ကြီး Private Shinto shrine besides Hyōgo Daibutsu ဟယောဂိုဗုဒ္ဓရုပ်ပွားတော်ကြီး (兵庫大仏) သည် ဟယောဂိုစီရင်စုတွင် တည်ရှိသည့် ကြီးမားသည့် ဗုဒ္ဓရုပ်ပွားတော်တစ်ဆူ ဖြစ်သည်။
၎င်းကို မူလတည်ဆောက်ခဲ့သည်မှာ ၁၈၉၁ ခုနှစ်တွင် ချမ်းသာသည့်ကုန်သည်တစ်ဦးက လှူဒါန်းမှုဖြင့် တည်ဆောက်ခဲ့ခြင်း ဖြစ်သည်။
ဤရုပ်ပွားတော်သည် ဂျပန်နိုင်ငံတွင် တတိယမြောက်အကြီးဆုံး ဗုဒ္ဓရုပ်ပွားတော်တစ်ဆူ ဖြစ်သည်။
၁၉၄၄ ခုနှစ်တွင် အရည်ပျော်ခဲ့ကာ ၁၉၉၁ တွင် သတ္ထုအစားထိုးမှုဖြင့် ရုပ်ပွားတော်အသစ်တစ်ခုကို အစားထိုးခဲ့သည်။
လက်ရှိရုပ်ပွားတော်သည် ၁၁ မီတာ (အောက်ခံအပါအဝင် - ၁၈ မီတာ) ရှိပြီး တန် ၆၀ အလေးချိန် ရှိသည်။
မျက်တော်ဖွင့်အခမ်းအနားကို (Kaigen-kuyō (開眼供養)) ၁၉၉၁ ခုနှစ် မေလတွင် ကျင်းပပြုလုပ်ခဲ့သည်။
ပြင်ပလင့်များ Page at Official Kobe Tourism Site ကိုးကား ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ။
အုအဲနိုဗုဒ္ဓရုပ်ပွားတော်ကြီး သည် အဲဒိုခေတ်ကာလက တည်ထားကိုးကွယ်ခဲ့သည့် ဗုဒ္ဓ၏ ထိုင်တော်မူ ရုပ်ပွားတော်ကြီး ဖြစ်သည်။
၎င်းကို ယခုအခါ ဂျပန်နိုင်ငံ၊ တိုကျိုမြို့၊ အုအဲနိုပန်းခြံတွင် ထားရှိသည်။
ရုပ်ပွားတော်ကြီးကို ကြေးညိုဖြင့် ၁၆၃၁ တွင် ပြလုပ်ခဲ့သည်။
၁၈၅၅ ခုနှစ် အဲဒိုငလျင်၊ ၁၈၄၁ မီးလောင်မှု၊ ၁၆၄၀ တွင် ပျက်စီးမှုများ စသည့်ဒဏ်များကို ခံစားခဲ့ရပြီးနောက်တွင် ရုပ်ပွားတော်ကြီးကို ပြန်လည်ပြင်ဆင်ခဲ့သည်။
ဆိုးရွားစွာပျက်စီးခဲ့ရသည်မှာ ၁၉၂၃ ခုနှစ် ကန်တိုးငလျင်ကြီးတွင် ဖြစ်ကာ ရုပ်ပွားတော်၏ ဦးခေါင်းသည် ပြုတ်ကျခဲ့ရပြီး ရုပ်ပွားတော်ကြီး၏ အစိတ်အပိုင်းအများစုသည်လည်း ပစိဖိတ်စစ်ပွဲကာလအတွင်း၌ အရည်ကျိုကာ အသုံးပြုခြင်း ခံခဲ့ရသည်။
၁၉၇၂ ခုနှစ်တွင် Kan'ei-ji ကျောင်းတော်တွင် မျက်နှာတော်ကို ပြင်ဆင်ခဲ့ကာ ရုပ်ပွားတော်၏ နဂိုမူလနေရာတွင် ထားရှိခဲ့သည်။
ရုပ်ပုံများ ကိုးကား ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ။
၁၉၂၂ ခု နိုဝင်ဘာလ ၂၁ ရက်နေ့တွင် မြန်မာနိုင်ငံ၌ ဒိုင်အာခီစနစ်အရ ဥပဒေပြုကောင်စီအတွက် ရွေးကောက်ပွဲကို ကျင်းပခဲ့ရာ ပထမဆုံးသော ရွေးကောက်ပွဲလည်း ဖြစ်သည်။
"News in Brief", The Times, 23 November 1922, p9, Issue 43196The Ghost of Elections Past Irrawaddy Media, 31 May 2010 စနစ် ဥပဒေပြုကောင်စီကို အဖွဲ့ဝင် ၁၀၃ ဦးဖြင့် ဖွဲ့စည်းထားရှိရာ ဘုရင်ခံမှ တိုက်ရိုက်ခန့်အပ်သူ ၂၁ ဦး၊ ရာထူးအရ ပါဝင်ရသူ ဘုရင်ခံ၏ အမှုဆောင်ကောင်စီ (Executive Council of the Governor) မှ အဖွဲ့ဝင် ၂ ဦးနှင့် ရွေးကောက်တင်မြှောက်ခံရသူ ၈၀ ဦး ဖြစ်ပါသည်။
ရွေးကောက်တင်မြှောက်သူ ၈၀ ဦးတွင်လည်း မဲဆန္ဒနယ်များမှ ရွေးကောက်တင်မြှောက်ခံရသူ ၅၈ ဦးသာ ရှိပြီး အဆိုပါ မဲဆန္ဒနယ်များမှာ မြန်မာနိုင်ငံ၏ ပြည်မနှင့် ရခိုင်ဒေသသာ ပါဝင်ပါသည်။
အခြားတောင်တန်းဒေသများမှာ ဘုရင်ခံ၏ တိုက်ရိုက်အုပ်ချုပ်မှု အောက်တွင်ရှိပါသည်။
ကျန် ၂၂ ဦး မှာ အိန္ဒိယလူမျိုး ၈ဦး၊ ကရင် ၅ဦး၊ ဥရောပတိုက်သား ၁ဦး၊ အင်္ဂလိုအင်ဒီးယန်း ၁ဦး၊ စီးပွားရေးအဖွဲ့များဖြစ်သော ဗမာစီးပွားရေးအဖွဲ့ (Burma Chamber of Commerce)မှ ၂ ဦး၊ ဗမာ့စီးပွားရေးအဖွဲ့ (Burmese Chamber of Commerce)မှ ၁ဦး၊ တရုတ်စီးပွားရေးအဖွဲ့ (Chinese Chamber of Commerce)မှ ၁ဦး၊ အိန္ဒိယစီးပွားရေးအဖွဲ့ (Indian Chamber of Commerce)မှ ၁ဦး၊ ရန်ကုန်ကုန်သွယ်ရေးအသင်း (Rangoon Trades Association)မှ ၁ဦးနှင့် ရန်ကုန်တက္ကသိုလ်မှ ၁ဦး ပါဝင်ပါသည်။
ရွေးကောက်ပွဲစနစ်မှာ အနိုင်ရသူအကုန်ယူစနစ် (FPTP) ဖြစ်သည်။
သီးခြားသတ်မှတ်ချက်များနှင့်အတူ ၁၈နှစ်ပြည့်ပြီးသူများ မဲပေးနိုင်သည်။
"New Constitution For Burma. Wide Franchise", The Times, 31 May 1922. p9, Issue 43045 သို့သော် မဲပေးနိုင်ရန်အတွက် အခွန်အတုတ်များကို ပေးဆောင်ရသဖြင့် အခြေခံလူတန်းစားများက မကျေနပ်ခဲ့ကြပေ။
အခွန်ကောက်ခံမှုအပေါ် အခြေခံသော ကျေးလက်ဒေသ မဲဆန္ဒနယ် ၄၄ နယ် သတ်မှတ်ခဲ့သည်။
အထက်မြန်မာပြည်တွင် သဿမေဓခွန် ပေးဆောင်နိုင်သောလူများ မဲပေးနိုင်ပြီး အောက်မြန်မာနိုင်ငံတွင် လူခွန်တော် ပေးဆောင်နိုင်သော လူများသာ မဲပေးနိုင်သည်။
အဆိုပါ သတ်မှတ်ချက်ကြောင့် နိုင်ငံ့လူဦးရေ ၁၂ သန်းအနက် မဲဆန္ဒရှင် ၁.၈ သန်း (၁၇၆၇၂၂၇ဦး) ခန့်သာ ရှိခဲ့ပြီး လယ်သမားအများအပြား မဲပေးခွင့် ဆုံးရှုံးခဲ့သည်။
မြို့ ၈ မြို့ရှိ မြို့ပြ မဲဆန္ဒနယ်များတွင်လည်း မြေခွန်တော် သတ်မှတ်ချက်များဖြင့် ဆောင်ရွက်ခဲ့သည်။
ရွေးကောက်ပွဲတွင် ဝင်ရောက်ယှဉ်ပြိုင်လိုသူများသည် အသက် ၂၅ နှစ်ပြည့်ပြီးဖြစ်ရမည်။
ယှဉ်ပြိုင်ကြခြင်း ရွေးကောက်ပွဲတွင် သာမန်သူများ (Moderate) နှင့် အမျိုးသားရေးသမားများ ပါဝင်ခဲ့ကြသည်။
သာမန်သူများသည် ဗြိသျှအုပ်ချုပ်ရေးအတိုင်း ဆောင်ရွက်လိုခဲ့ကြပြီး အမျိုးသားရေးသမားများသည် အိန္ဒိယပြည်မှ ခွဲထွက်၍ ဟုမ္မရူး (home rule) ခေါ် ကိုယ်ပိုင်အုပ်ချုပ်ရေးကို လိုလားခဲ့ကြသည်။
ဂျီစီဘီအေ ခေါ် မြန်မာအသင်းချုပ်ကြီးသည် ထိုရွေးကောက်ပွဲကို ဆန့်ကျင်သပိတ်မှောက်ခဲ့သော်လည်း ဦးဘဘေဦးဆောင်သည့် ၂၁ ဦး ဂျီစီဘီအေကမူ နေရှင်နယ်လစ်ပါတီအမည်ဖြင့် ဝင်ရောက်ယှဉ်ပြိုင်ခဲ့သည်။
ဂျေအေမောင်ကြီးက ရွှေတောင်ကြားပါတီဖြင့် ဝင်ရောက် ယှဉ်ပြိုင်သည်။
တစ်သီးပုဂ္ဂလများလည်း ဝင်ရောက် ယှဉ်ပြိုင်ကြသည်။
ရွေးကောက်ရာတွင် မြန်မာတို့မှာ လူဦးရေ ၃သောင်းအတွက် လွှတ်တော်အမတ် ၁ဦးကျ ရရှိပြီး ဥရောပကုန်သည်များ အတွက်မူ လူ ၁၀၀တွင် အမတ် ၁ဦးရရှိကြသည်။
၁၉၂၂ ဇူလိုင် ၁၃ရက်တွင် ရွေးကောက်ပွဲဝင်ရန် အမတ်လောင်း လျှောက်လွှာတင်ရန် စတင်ကြေညာသည်။
ရွေးကောက်မည့် နေရာ ၈၀ တွင် ၂၄ နေရာအတွက် ယှဉ်ပြိုင်ခြင်းမရှိခဲ့ပေ။
ကျန်နေရာများအတွက် ယှဉ်ပြိုင်သူ ၁၆၂ ဦး ရှိခဲ့သည်။
ရလဒ် ဦးဘဘေဦးဆောင်သည့် ၂၁ ဦးပါတီသည် အသိုင်းအဝိုင်းမဟုတ် ၅၈ နေရာအနက် ၂၈ နေရာကို အနိုင်ရရှိခဲ့သည်။
Haruhiro Fukui (1985) Political parties of Asia and the Pacific, Greenwood Press, p151 ရွှေတောင်ကြားပါတီသည် ၁၅ နေရာအနိုင်ရရှိခဲ့ပြီး ကျန်နေရာများကို တစ်သီးပုဂ္ဂလများမှ အနိုင်ရရှိခဲ့သည်။
Nirmal Chandra Sen (1945) A peep into Burma politics, Kitabistan မဲပေးသူဦးရေမှာ ၆.၉၂% သာရှိသောကြောင့် အလွန်နည်းပါးခဲ့သည်။
ဆန္ဒမဲပေးမှု နည်းရခြင်းမှာ GCBA အသင်း၏ ရွေးကောက်ပွဲ သပိတ်မှောက်ရန် လှုံ့ဆော်မှုများနှင့် ခေတ်ကာလအရ မဲဆန္ဒရှင်တို့၏ ရွေးကောက်ပွဲအပေါ် စိတ်ဝင်စားမှု နည်းပါး ခြင်းကြောင့် ဖြစ်ပါသည်။
နောက်ဆက်တွဲ ဗြိတိသျှဘုရင်ခံ ဆာ ဟာကုတ် ဘတ္တလာသည် ပါတီစုံအစိုးရကို ဖွဲ့စည်းပေးခဲ့သည်။
၂၁ ဦးပါတီမှ ဦးမောင်ကြီးကို ပညာရေး၊ ဒေသခံအစိုးရနှင့် လူထုကျန်းမာရေးဝန်ကြီးအဖြစ်လည်းကောင်း၊ ရွှေတောင်ကြားပါတီမှ ဂျေအေ မောင်ကြီးကို စိုက်ပျိုးရေး၊ အခွန်ထိန်းချုပ်ရေးနှင့် တောဒေသဝန်ကြီး အဖြစ်လည်းကောင်း၊ ဦးမောင်ကင်းကို အိမ်ရာရေးဝန်ကြီးအဖြစ်လည်းကောင်း ခန့်အပ်ခဲ့သည်။
John F Cady (1958) A history of modern Burma, Cornell University Press, p246Maung Htin Aung (1967) A history of Burma, Columbia University Press, p288 ဦးမောင်ကင်းသည် ၁၉၂၄ ခုနှစ်၌ ကွယ်လွန်သွားသောအခါ ဦးမေအုန်မှ အစားထိုးခဲ့သည်။
ဂျေအေ မောင်ကြီးသည် တရားသူကြီးဖြစ်လာခဲ့သောအခါတွင် ဦးပုမှ အစားထိုးခဲ့သည်။
ကိုးကား ၁၉၂၂။
၎င်းသည် ရှေးယခင် မိုတို-ဟခိုနဲရွာတွင် တည်ရှိသည်။
ယခုအခါ ထိုရွာသည် ခနဂဝခစီရင်စု၊ ဟခိုနဲမြို့တွင် ပေါင်းလိုက်ပြီ ဖြစ်သည်။